Vill bjørn løp rundt inne på russisk kjøpesenter
Bjørnen derimot ble skutt og drept av politiet i byen Khabarovsk nær grensen til Kina. Politiet får nå kritikk av russiske dyrevernere, og hendelsen blir etterforsket av myndighetene, som har besluttet å se nærmere på hvorfor bjørnen ble drept etter «en rekke anmodninger», skriver BBC. Aktivisten Natalia Kovalenko mener politiet valgte den enkleste løsningen. Les også: Politiet avlivet hund med bare nevene – Først gjorde de den gal ved å røyke den ut av kjøpesenteret. Når dyret derettet kom ut og i frykt forsvarte seg selv skjøt de det, sier hun til russiske medier, ifølge BBC. Videobilder tatt fra utsiden av kjøpesenteret og overvåkningsbilder fra innsiden viser hvordan bjørnen springer rundt inne i bygget.– Jeg satt ved kassen som er der jeg jobber da jeg hørte dørene slå. Jeg så meg rundt og da fikk jeg øye på bjørnen som kom galopperende mot meg, sier en kvinne som jobber ved kjøpesenteret i et TV-intervju som blant annet er publisert av The Guardian. – Jeg ble redd og la meg flat mot stolen. Så sprang han avgårde og vi flyktet inn på bakrommet, sier kvinnen. Har du lest? Mann drept av grizzlybjørn i USA Videobildene viser så hvordan dyret skyver opp utgangsdørene og begir seg mot en nærliggende lekeplass der den blir skutt av det som angivelig er en politimann ikledd kamuflasjefarget uniform. En russisk Tv-kanal mener at bjørnen var mellom to og tre år gammel, og således en tenåring i bjørneår, skriver nyhetsbyrået AP. Om lag 60 bjørner som har blitt vurdert som er fare for mennesker skal ha blitt drept i Russland så langt i år. To personer har blitt drept og fire har blitt skadet i bjørneangrep, melder BBC med henvisning til statlig russisk media.
Ingen personer ble skadet da en vill bjørn forvillet seg inn på et kjøpesenter i Russlands fjerne østen etter stengetid onsdag.